Norske kommuner som har skiftet fylke

Siden opprettelsen av herredskommunene i 1838 har noen kommuner skiftet fylke. I tillegg har det vært grensejusteringer mellom fylkene, uten at de er nevnt i denne artikkelen.

Det kan skilles mellom flere typer av kommuners skifte av fylke (amt før 1918):
 Opprettelse av nye amt : Bergen amt i 1831, Christiania amt i 1842 og Tromsø amt i 1866. Omfatter tilsammen 16 herred og 3 byer.
 Overføring i forbindelse med kommunesammenslåinger: Omfatter til sammen tolv kommuner, inkl. Ølen i 2002 som ble innlemmet i Vindafjord i 2006.
 Overføring av selvstendig enhet: Åseral i 1880, Sollien i 1890, Rindal i 2019 og Jevnaker og Lunner i 2020.
 Overføring i forbindelse med sammenslåing av fylker: Bergen og Hordaland i 1972 (nevnt i tabellen nedenfor), Sør-Trøndelag og Nord-Trøndelag til Trøndelag i 1918 og i 2020: Finnmark og Troms til fylket Troms og Finnmark; Hedmark og Oppland til Innlandet, Sogn og Fjordane og Hordaland til Vestland; Aust-Agder og Vest-Agder til Agder; Vestfold og Telemark til fylket Vestfold og Telemark; Buskerud, Akershus og Østfold til det nye fylket Viken. Bare de kommunene som byttet til et annet fylke enn de øvrige kommunene i sitt opprinnelige fylke er nevnt i tabellen nedenfor.
 Overføring i forbindelse med oppdeling av fylker: Troms og Finnmark, Vestfold og og Telemark og Viken ble delt opp igjen i 2024. Kommmuner som fulgte med til sine opprinnelige fylker er ikke nevnt i tabellen nedenfor.

 Oversikt 

Herreder/kommuner som har skiftet amt i perioden 1831–1918 og fylke siden 1918:

 År  Knr  Kommune(r)  Fra amt/fylke  Til amt/fylke Kommentarer 1831  1201  Bergen  Søndre Bergenhus amt  Bergen amt  Bergen amt skilt ut fra Søndre Bergenhus amt 1838  0680  Strømm  Buskerud amt  Jarlsberg og Larviks amt  Innlemmet i 0711 Svelvik 1842  0301  Christiania  Akershus amt  Christiania amt  Christiania amt skilt ut fra Akershus amt 1843  0681  Strømsgodset  Buskerud amt  Jarlsberg og Larviks amt  Innlemmet i 0712 Skoger 1866  16 herred + Tromsø by  Finnmarkens amt  Tromsø amt  Tromsø amt skilt ut fra Finnmarkens amt 1877  1281  Bergen landdistrikt  Søndre Bergenhus amt  Bergen amt  Innlemmet i 1301 Bergen 1880  0980  Åseral  Nedenes amt  Lister og Mandals amt  Nytt knr: 1026 Åseral 1890  0580  Sollien  Kristians amt  Hedemarkens amt  Nytt knr: 0431 Sollia. Innlemmet i 0430 Stor-Elvdal i 1965 1915  1280  Årstad  Søndre Bergenhus amt  Bergen amt  Innlemmet i 1301 Bergen 1948  0218  Aker  Akershus  Oslo  Innlemmet i 0301 Oslo 1964  0712  Skoger  Vestfold  Buskerud  Innlemmet i 0602 Drammen. Tidligere Strømsgodset er enestelandkommune som har skiftet frem og tilbake mellom to amt/fylker. 1972  1301  Bergen  Bergen (fylke)  Hordaland  Innlemmet i 1201 Bergen. Eneste by som har skiftetfrem og tilbake mellom to amt/fylker. 2002  1214  Ølen  Hordaland  Rogaland  Nytt knr: 1159 Ølen. Innlemmet i 1160 Vindafjord i 2006 2019  1567  Rindal  Møre og Romsdal  Trøndelag  Nytt knr: 5061 Rindal 2020  0121  Rømskog  Østfold  Akershus (Viken 2020–2024) Innlemmet i 3026 Aurskog-Høland 0532  Jevnaker  Oppland  Viken Nytt knr: 3053 Jevnaker 0533  Lunner Akershus (Viken 2020–2024) Nytt knr: 3054 Lunner 0711  Svelvik  Vestfold Buskerud (Viken 2020–2024) Innlemmet i 3005 Drammen 1444  Hornindal  Sogn og Fjordane  Møre og Romsdal  Innlemmet i 1577 Volda 1571  Halsa  Møre og Romsdal  Trøndelag  Innlemmet i 5055 Heim 1852  Tjeldsund  Nordland  Troms
(Troms og Finnmark 2020–2024) Innlemmet i 5412 Tjeldsund 2024  0532  Jevnaker Viken  Akershus  Nytt knr: 3236 Jevnaker

 Andre kommuner hvor skifte av fylke har vært diskutert 

 Åmli fra Aust-Agder til Telemark (1970-tallet?).
 Sveio, Ølen og Etne fra Hordaland til Rogaland (1970-tallet).
 Rindal fra Møre og Romsdal til Sør-Trøndelag (1980-tallet). Rindal ble omsider overført i 2019.
 Tjeldsund fra Nordland til Troms for sammenslåing med Skånland. Folkeavstemning i 2003 gav klart nei-flertall i Tjeldsund (19 % ja) og det ble ingen kommunesammenslåing eller endring av fylkestilhørighet.
 Osen fra Sør-Trøndelag til Nord-Trøndelag: Folkeavstemning i 2010 gav 51,4 % mot skifte. 
 Narvik fra Nordland til Troms. Kommunestyret vedtok i 2011 å utrede skifte av fylke.
 Gjerstad fra Aust-Agder til Telemark (2010) og (2011).
 Lillesand, Birkeland, Iveland, Bykle, Bygland og Valle fra Aust-Agder til Vest-Agder. (2010) og (2011).
Bindal, Sømna, Brønnøy, Hattfjelldal, Grane, og Vefsn fra Nordland til Trøndelag (2017 og 2019)
Alta fra Finnmark til Troms i forbindelse med oppløsning av fylket Troms og Finnmark. Etter en folkeavstemning ble det klart at kommunen forblir i Finnmark.

 Overflytting av kommuner fra Aust-Agder 

I forbindelse med kommune- og fylkestingsvalget 2011 ble det avholdt folkeavstemning i Aust-Agder om sammenslåing med Vest-Agder. For fylket som helhet ble det 2/3 flertall mot sammenslåing, men for enkeltkommunene var fylket delt på midten. Mens kommunene øst i fylket hadde massivt flertall mot, var det tilsvarende stort flertall for sammenslåing i de vestlige kommunene. Tre av disse, Lillesand, Birkeland og Iveland hadde egne folkeavstemninger om kommunen skulle søke overgang dersom det ikke ble noen sammenslåing, hvilket fikk nesten like stor oppslutning som fylkessammenslåingen i disse kommunene. Evje og Hornnes hadde på forhånd kommunestyrevedtak på å søke tilsvarende overgang på tilsvarende grunnlag. På bakgrunn disse søknadene har kommunalminister Liv Signe Navarsete (Sp) satt i gang en større utredning om overflytting av Lillesand, Birkenes, Evje og Hornnes og Iveland til Vest-Agder. Kommunalministeren uttalte seg også om en viss smitteeffekt:
– Vi vet at Bykle, Bygland og Valle vurderer å sende liknende søknader om å bytte fylke, mens Åmli og Gjerstad vurderer Telemark. Det spørsmålet ser vi ikke på nå. Hva disse kommunene gjør, får vi komme tilbake til når de eventuelt søker. Men også utover i landet finnes det kommuner som har samme problemstillinger som Lillesand og de andre. Jeg ser ikke bort fra at vi kan få en smitteffekt, sier kommunalministeren. 
I etterkant har Valle formannskap gjort tilsvarende vedtak, men kommunestyret har senere bestemt seg for ikke å søke overgang. Foreløpig har Bygland ikke tatt formelle skritt på veien mot søknad, men ordfører Leiv Rygg Langerak (Sp) uttaler at det nå er mer aktuelt og det vil være naturlig å samkjøre eventuelle søknader om fylkesbytte med Valle og Bykle.

 Kommunereformen i Norge 
I forbindelse med kommunereformen i Norge vil et stort antall kommuner bli overført til sammenslåtte (nye) fylker, og disse er ikke tatt med i oversikten over. Unntakene er de syv kommunene som har flyttet/flyttes over til et nytt fylke som deres tidligere fylke ikke inngår i. Eks. Halsa og Rindal i Møre og Romsdal ble overført til Trøndelag, mens resten av kommunene forblir i Møre og Romsdal.

 Referanser 

 Kilder 
 Historisk oversikt over endringer i kommune- og fylkesinndelingen – SSB
 Endring i kommune- og fylkesinndelingen, ssb.no
 Nye kommune- og fylkesnummer fra 2020

Kategori:Kommuner i Norge
Kategori:Norges fylkers historie
Kategori:Lister over kommuner